Verkeersbeampte sterf toe spoedvraat hom tref | Maroela Media
Verkeersbeampte sterf toe spoedvraat hom tref
Die polisie in Limpopo het ŉ soektog van stapel gestuur na ŉ motoris wat Sondagmiddag ŉ verkeersbeampte op die R36 buite Tzaneen in ŉ tref-en-trap-ongeluk doodgery het.
“Die 40-jarige verkeersbeampte, deel van die Groter Tzaneen-munisipaliteit in die Mopani-distrik, is omgery terwyl hy as ŉ puntsman opgetree het,” het Moatshe Ngoepe, woordvoerder van die polisie, gesê. “Die beampte was omstreeks 15:30 op amptelike diens op die R36 naby die Macdonald-varsproduktemark toe ŉ motoris, wat te vinnig gery het, hom omgestamp en weggejaag het.”
Ngoepe het gesê die motoris se gedrag word veroordeel, aangesien wetstoepassers onverpoosd werk om padveiligheid te verseker. “Ons gaan nie ŉ steen onaangeraak laat nie. Die polisie se ondersoek duur voort.”
LEES GERUS die opvolgberig hier: Man gee homself oor ná verkeersbeampte sterf
Tydelike Pikitup-werkers aangeval
In hierdie land is die spelling ‘padvuiligheid’.